burgasdotpro/wikipedia huggingface dataset:
Jakub Grigar

 
Jakub Grigar (* 27. apríl 1997, Liptovský Mikuláš, Slovensko) je slovenský vodnoslalomár v disciplíne K1, strieborný medailista v disciplíne K1 z Letných olympijských hier v Tokiu z roku 2021.
V roku 2015 získal striebornú medailu na MS 2015 v Londýne. Kvalifikoval sa na Letné olympijské hry 2016 v Riu de Janeiro, kde obsadil vo finálovom preteku 5. miesto. Grigar vyhral zlato ICF Junior World Championships v rokoch 2013/2015. V roku 2016 získal zlato ICF Junior &amp; U23 World Championships v Krakowe, ktoré následne v roku 2017 obhájil na Slovensku v Čunove. Je to jeden z najväčších talentov novodobej K1M. V roku 2019 získal zlato v K1 na európskom šampionáte do 23 rokov v Liptovskom Mikuláši.
Kamenná slunce

Kamenná slunce je národná prírodná pamiatka, unikátny geologický útvar, ktorý sa nachádza v CHKO České stredohorie asi 1 km juhovýchodne od dediny Hnojnice pri ceste č. 249 z Libčevsi do Libochovíc.
Ochrana.
Chránená ako ukážka jedného z produktov sopečnej činnosti.
Popis lokality.
Ide o voľne prístupný bývalý malý lom o rozlohe cca 1 ha, ktorého odkrytý rez dokazuje, že tento sopečný komín je bývalým maarom. Nachádza sa tu odkrytá skalná stena, na ktorej sú viditeľné zvláštne štruktúry podobné detským kresbám slnka - odtiaľ názov "Kamenná slunce". Tento prírodný jav vznikol v priebehu dávnej sopečnej erupcie, kedy roztavená magma vytvorila akýsi lievik, v ktorom zostali zatavené hnedé ílové jadrá cudzorodých hornín. Vplyvom nerovnakej rýchlosti chladnutia potom okolitá sopečná magma okolo týchto jadier popraskala a vytvorila pomyselné slnečné "lúče". Vznikli tak originálne prírodné kresby. Celkový počet viditeľných veľkých kamenných sĺnk je asi pätnásť, vedľa toho sú tu desiatky menších kamenných slniečok. Množstvo a veľkosť odkrytých "sĺnk" robí z NPP Kamenná slunce unikát v celosvetovom meradle. Druhá podobná (hoci na "slnká" menej bohatá) lokalita sa nachádza približne 5 km na sever odtiaľto, asi 100 m sz. od dediny Staré.
Andamany

Andamany je súostrovie v Bengálskom zálive medzi Indiou na východe a Mjanmarskom na západe. Administratívne patrí väčšina ostrovov do indického zväzového teritória Andamany a Nikobary, niekoľko menších ostrovčekov patrí Mjanmarsku.
Nikobary

Nikobary je súostrovie na rozhraní Bengálskeho zálivu a Andamanského mora, súčasť indického teritóriá Andamany a Nikobary. 
Ostrovy majú spolu plochu 1841 km² a na 12 z 22 ostrovov žije 36 844 obyvateľov (2011). Značná časť obyvateľstva nemá takmer žiadne kontakty s okolitým svetom a žije tradičným spôsobom života. Podľa odhadov sa roku 2004 približne štvrtina obyvateľstva stala obeťou cunami po zemetrasení v Indickom oceáne. 
Geografia.
Súostrovie sa skladá z 22 ostrovov:
Severná skupina zahŕňa ostrovy Car Nicobar (126,9 km²) a Battimaly (2,01 km², neobývaný).
Stredná skupina zahŕňa ostrovy:
Južná skupina zahŕňa ostrovy: 
Dejiny.
Miestne domorodé obyvateľstvo žije dodnes do značnej miery izolovane, ich jazyky patria k nikobarskej skupine mon-khmérskych jazykov austroazijskej jazykovej rodiny. Malé skupiny domorodcov na juhu Veľkého Nikobaru - okolo 400 ľudí hovorí šompenskými jazykmi, nepodobným iným jazykom. Šompovia sú zrejme potomkami veľmi starej vrstvy obyvateľov juhovýchodnej Ázie, nepoznajú ani oheň. Po roku 2004 bol ich počet odhadovaný na 150. 
Meno Nikobary pochádza z "Nakkavaram" (tamilsky doslova "Krajina nahých"), indického označenia pre ostrovy, používaného čólskými moreplavcami už v 11. storočí.
Európska kolonizácia začala v roku 1754, kedy si ostrovy prisvojila Dánska východoindická spoločnosť. Medzi rokmi 1778 a 1783 sa ostrovy pokúsilo kolonizovať Rakúsko, potom si ostrovy naďalej nárokovali Dáni. Pokusy o osídlenie ostrovov boli kvôli malárii neúspešné a nakoniec Dáni roku 1868 ostrovy predali Britom. Potom boli Nikobary súčasťou britskej Indie (len v rokoch 1942-1945 ich okupovalo Japonsko) a po vyhlásení indickej nezávislosti sa stali súčasťou teritória Andamany a Nikobary v Indii.
Indická vláda v záujme ochrany miestnych obyvateľov na niektoré ostrovy zakázala vstup, povolenie dostávali výnimočne iba niektorí vedci.
Vzhľadom na strategickú povahu ostrovov tu ležia vojenské základne indického námorníctva a letectva.
Kozákov

Kozákov môže byť:
Majstrovstvá sveta v canoe pole 2016

Majstrovstvá sveta v canoe pole 2016 boli v poradí 12. majstrovstvá sveta v canoe pole mužov a žien, ktoré organizuje Medzinárodná kanoistická federácia (ICF). Konali sa v Syrakúzach, v regióne Sicília, v Taliansku v dňoch od 30. augusta4. septembra 2016, za účasti 24 mužských a 18 ženských tímov. Spolu s tímami do 21 rokov sa zúčastnilo spolu 71 tímov z 26 krajín. Zápasy sa uskutočnili na prírodnej vode. Tituly v seniorských kategóriách získali nové krajiny. V mužskej kategórii zvíťazilo , ktoré vo finálovom stretnutí vyhralo nad . U žien po finálovej výhre nad obhajcom prvenstva z získal titul .
Tieto majstrovstvá zároveň slúžili ako kvalifikácia na Svetové hry 2017, ktoré hostí Vroclav. Kvalifikovalo sa na ne 5 najlepších družstiev z oboch kategórií. 16 najlepších družstiev mužov a 12 najlepších družstiev žien sa priamo kvalifikovalo na budúce majstrovstvá sveta v roku 2018.
Kvalifikácia.
16 najlepších družstiev mužov a 12 najlepších družstiev žien sa kvalifikovalo na tento turnaj z predchádzajúcich MS v roku 2014, ktoré sa konali vo francúzskom Thury-Harcourt.
Kozakov

Kozakov () je priezvisko, pozri Kozakov (priezvisko), napr.:
Kozakov (priezvisko)

Kozakov () je ruské priezvisko. Na Slovensku je veľmi zriedkavé, vyskytuje sa len v Martine – v mestskej časti Priekopa.
Známi nositelia.
Pozri v článku Kozakov.
Plávanie na Letných olympijských hrách 2016 – 100 metrov znak ženy

Disciplína 200 metrov znak ženy na Letných olympijských hrách 2016 sa konala 7. a 8. augusta v Estádio Aquático Olímpico.
Theónas z Alexandrie

Theónas alebo aj Smaragdos () bol olympijský víťaz v behu na jedno stadion v roku 105.
Theónas z Alexandrie bol na 221. olympijských hrách korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Theónas dal 221. olympiáde svoje meno, pretože menom víťazov v behu na jedno stadion sa olympiády označovali.
Olympijské víťazstvo Theóna (Smaragda) uvádza staroveký historik Eusebios z Kaisareie vo svojom diele Kronika (gr. Chronografia), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Mandrogenes z Magnésie

Mandrogenes alebo Mandrogenés ("Mandrogenes", iný prepis: "Mandrogenés") bol olympijský víťaz v pankratiu v roku 213. 
Epigrafický nález "Magnesia 263" (región: Malá Ázia, Kária) objavený v archeologickej lokalite starovekej Magnésie nad Maiandrom v Turecku uvádza, že Leukios Silikios Firmos Mandrogenes z Magnézie bol v pankratiu "periodonikés" (víťaz obehu), čo znamená, že sa v tejto disciplíne počas olympiády (obdobie medzi dvomi olympijskými hrami) presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili "periodos", t. j. pravidelný obeh). 
Mandrogenes si olympijské víťazstvo v pankratiu vybojoval na 248. hrách v roku 213.
Velký vrch u Vršovic

Velký vrch je kopec () v Českom stredohorí, chránený od roku 1989 ako národná prírodná pamiatka. Nachádza sa pri obci Vršovice asi 2 kilometre severovýchodne od okresného mesta Louny v Úsťanskom kraji. Dôvodom ochrany je teplomilná flóra, najmä vynikajúca mykoflóra (66 druhov). Starostlivosťou o územie je poverené Regionálne pracovisko Ústecko AOPK ČR.
Geomorfológia.
Priestor národnej prírodnej pamiatky zahŕňa vrchol a väčšiu časť svahov rovnomenného vrchu s nadmorskou výškou 303 metrov. Geomorfologicky vrch spadá do celku České středohoří, podcelku Milešovské středohoří, okrsku Ranské středohoří, podokrsku Chožovská vrchovina a jej Černodolskej časti.
Predmet ochrany.
Flóra.
Vyskytujú sa tu tiež zaujímavé druhy rastlín, ako je napr. päťprstnica obyčajná, kruštík širokolistý, ostrica plstnatá, stoklas vzpriamený, bradáčik vajcovitolistý a ďalšie .
Mykoflóra.
V severozápadnej časti Velkého vrchu (kóta ), cca 1 km severne od obce Vršovice, bolo na lesnej pôde vyhlásené chránené územie za účelom ochrany teplomilných húb. Ide o lokalitu, kde mediteránne makromycéty dosahujú najsevernejšieho bodu svojho areálu. Rastú tu vzácne druhy húb, ako je napr. hríb satanský, hríb horký, hríb siný, pečeňovec dubový, muchotrávka šiškovitá, muchotrávka chrastavá, muchotrávka Vittadiniho, smrčok hrubohlúbikový a ďalšie.
Fauna.
Z fauny tu bol zaznamenaný výskyt 35 druhov vtákov, 1 druh plaza a 1 druh chráneného cicavca.
Ohrozenie lokality.
Verejnosti je vstup do chráneného územia povolený s tým, že nebudú ničené hubársky neatraktívne druhy húb. Lokalita je hubármi veľmi hojne navštevovaná. Niektorí hubári si pritom z neznalosti zamieňajú nejedlý chránený hríb satan s jedlými druhmi alebo vandalsky ničia vzácne druhy muchotrávok.
Velký vrch na historických mapách.
Podľa prvého vojenského mapovania zo 60. rokov 18. storočia sa Velký vrch pôvodne nazýval "Vinná hora". Na mape je totiž označený ako Wein B., teda Weinberg. Na ďalších mapách zo 40. rokov 19. storočia, tj. druhom vojenskom mapovaní a stabilnom katastri, už má dnešný názov.
Marder II

Marder II bol nemecký stíhač tankov používaný počas druhej svetovej vojny. Rovnako ako ostatné nemecká samohybné protitankové delá bol skonštruovaný v dôsledku sovietskej prevahy tankov ako lacný prostriedok na ich ničenie. Vzhľadom na to, že nebol čas na vývoj nových typov, bol spravidla užívaný podvozok už vyrábaných tankov. V tomto prípade išlo o podvozok nemeckého stroja PzKpfw II. Ako výzbroj boli používané ukoristené sovietske kanóny F-22 kalibru 76,2 mm používajúce upravenú muníciu pre 7,5 cm PAK 40. Od jari roku 1942 bol jednotkám pridelený typ, ktorý dostal názov "Panzer Selbstfahrlafette für 7,62 cm PaK 36 (r)" a mal kódové označenie Sd.Kfz. 132. Oficiálne bojové označenie Marder II bolo pridelené až začiatkom roku 1944. Vtedy vznikla nová verzia, vyzbrojená kanónom PaK 40/2 L/46 kalibru 75 mm.
Stroj vznikol inštaláciou nadstavby na podvozok tanku Panzer II Ausf. D/E, na ktorú bol umiestnený protitankový kanón a guľomet kalibru 7,92 mm. Stroj mal dosť vysoký profil a stával sa tak dobrým cieľom pre nepriateľských vojakov, posádka bola navyše kvôli absencii pancierovania slabo chránená pred paľbou nepriateľskej pechoty. Stíhače tankov však boli pomerne rýchle a mali celkom slušnú priechodnosť terénom. Celkovo bolo vyrobených 1217 ks týchto vozidiel.
Školský informačný systém

Školský informačný systém je súbor ľudí, metód a technických prostriedkov, ktorý zabezpečuje zber, uchovávanie, analýzu a prezentáciu údajov určených pre poskytovanie informácií v oblastiach vzdelávania. Umožňuje významne zefektívniť fungovanie celej vzdelávacej inštitúcie. 
V súčasnosti sa už väčšinou nejedná o izolované aplikácie, ale robustné a komplexné systémy, ktoré sú kompatibilné s inými. Jeden školský informačný systém môže súčasne obsahovať evidenciu žiakov a zamestnancov, záznamy o klasifikácii, tlač vysvedčení a výkazov, grafické spracovanie prospechu, prípravu úväzkov, prípravu rozvrhu, plánovanie podujatí školy, suplovanie, inventarizácia majetku, rozpočet školy, evidovanie kníh v knižnici a ich požičiavanie, tvorba tematických plánov, atď.
Velký vrch

Velký vrch môže byť:
Raupenschlepper Ost

Raupenschlepper Ost (RSO) bol nemecký delostrelecký ťahač používaný v druhej svetovej vojne.
Na začiatku druhej svetovej vojny používala nemecká armáda na prepravu diel i materiálu stále veľké množstvo konských poťahov. V podmienkach ťaženia do ZSSR sa ukázalo, že kone na túto prepravu nestačia a ani existujúce kolesové a kolopásové ťahače neboli na tamojšie podmienky uspôsobené. Preto bolo rozhodnuté o výrobe špeciálnych pásových traktorov, z ktorých názvu už bolo zrejmé, kde najmä ich použitie plánujú.
RSO sa požíval nielen ako delostrelecký ťahač, ale slúžil ako nákladné vozidlo, ťahač prívesov, vozidlo s ambulantnou nadstavbou či ako samohybné delo osadené kanónom 7,5 cm PaK 40/1.
Celkovo bolo vyrobených približne 23 tisíc kusov všetkých verzií.
SdKfz 6

SdKfz 6 bol nemecký delostrelecký ťahač, vyvinutý na začiatku 30. rokov a používaný v druhej svetovej vojne. Jeho produkcia sa začala v roku 1935 a pokračovala až do roku 1943. Stroje mali lavičky pre prevoz osádok, pre ktorých ochranu pred nepriaznivým počasím bola k dispozícii plátená navíjacia strecha. Hmotnosť stroja bola závislá od konkrétneho variantu.
Jazerná ulica (Bratislava)

Jazerná ulica je ulica v Bratislave, v mestskej časti Jarovce. Je pomenovaná podľa neďalekého jazera.
Tiahne sa od Urbárskej po ulicu Pri tehelni, sú na ňu kolmé ulice Pave Vukoviča, Jozefa Mikisitsa, Petara Pasicha, Ladislava Batthyányho a Františka Schmuckera.
Tvorí ju zástavba nových rodinných domov.
Rovnaký názov mala aj ulica v Petržalke pred výstavbou panelového sídliska.
Arena Carioca 1

Arena Carioca 1 je viacúčelová športová aréna v brazílskom meste Rio de Janeiro, v časti Barra da Tijuca. Je súčasťou olympijského komplexu Parque Olímpico do Rio de Janeiro a bola otvorená v roku 2016. Má kapacitou 16 000 miest, ktorá je však iba dočasná pre účely olympijských hier, po ich skončení sa zníži na 6 000 miest. Bola postavená pri príležitosti organizovania Letných olympijských hier 2016. Je súčasťou komplexu 3 arénArena Carioca 1, Arena Carioca 2 a Arena Carioca 3ktorých výstavba stála 1,678 miliardy BRL. 
Aréna je jedným z dvoch dejísk určených pre basketbalový turnaj LOH 2016 a tiež pre Letné paralympijské hry 2016 pre turnaje v basketbale vozíčkarov a ragby vozíčkarov. V júni 2016 sa tu odohrali aj zápasy Svetovej ligy a World Grand Prix vo volejbale. 
Po skončení hier bude aréna spolu s arénou Carioca Arena 2, Olympijským tenisovým centrom a Olympijským velodrómom tvoriť súčasť "Olympijského tréningového centra" a poskytovať zázemie na najvyššej úrovni pre športy ako tenis, zápasenie, vzpieranie, bedminton, šerm, taekwondo a atletiku.
Ulica Pave Vukoviča (Bratislava)

Ulica Pave Vukoviča je ulica v Bratislave, v mestskej časti Jarovce. Vznikla v roku 2007. Je pomenovaná podľa Paveho Vukoviča, ktorý bol do konca druhej svetovej vojny riaditeľom miestnej základnej školy a organistom, skomponoval niekoľko piesní a založil spevácky súbor.
Tiahne sa kolmo od Jazernej ulice, je rovnobežná s Urbárskou a Ulicou Jozefa Mikisitsa. Tvorí ju zástavba nových rodinných domov.
Externé odkazy.
 ulica Pave Vukovica je pomenovana ako je spravne uvedene ale treba pridat aj jeho cinnost v medzivojnovom obdobi ked zlozil najviac svojich piesni prevazne v chorvatskom jazyku a zalozil chorvatsky muzsky spevacjy zbor Dolardo.
Zeleninová ulica (Bratislava)

Zeleninová ulica je ulica v Bratislave, v mestskej časti Jarovce. Vznikla 16. októbra 2003. Je pomenovaná podľa zeleniny.
Tiahne sa od Ovocnej po Urbársku, je rovnobežná so Semenárskou. Tvorí ju zástavba nových rodinných domov.
Palmová ulica (Bratislava)

Palmová ulica je ulica v Bratislave, v mestskej časti Jarovce. Je pomenovaná podľa palmy.
Tiahne sa kolmo od Jantárovej ulice, je rovnobežná s Chotárnou, Fikusovou a Mandľovou, je na ňu kolmá Kožušnícka. Tvorí ju zástavba rodinných domov. Na Palmovej 1 má sídlo Miestny úrad Jarovce.
Sópatros

Sópatros ("Sópatros", ) môže byť:
Džbán (geomorfologický celok)

Džbán je geomorfologický celok v Poberounskej sústave. Rozkladá sa v stredných a dielom v severných Čechách približne medzi mestami Louny, Slaný, Kladno, Rakovník a Žatec. Pre Džbán sú charakteristické rozsiahle náhorné roviny oddelené hlbokými a širokými údoliami.
Členenie.
Džbán sa z hľadiska českého geomorfologického členenia delí na dva podcelky. Podrobnejšie delenie na okrsky celok nemá.
Geológia.
Náhorné roviny sú pokryté 3 až 12 metrov silnou opukovou vrstvou. Opuka je tvrdá, ale leží na mäkkom (cenomanskom) pieskovci, takže hneď ako na kraji opuka zvetrá, nastáva rýchla svahová erózia. Až zhruba o 50 až 300 metrov nižšie pieskovec končí a začínajú íly (pravdepodobne z obdobia karbónu až permu), často červeno sfarbené.
Džbán tvorí rozvodie Ohře, dolnej Vltavy a Berounky; na jeho vlastnom území sa tak vyskytujú iba drobné vodné toky, ktoré sa vejárovito rozbiehajú z okolia obce Kroučová.
Hlboké údolia v centrálnej časti prerezávajú prvohorné sedimenty v smere od juhu na sever (povodia Hasiny a Smolnického potoka, pravých prítokov Ohře). Na východnej strane Džbánu tečú potoky v takmer rovnobežných údoliach od západu na východ (povodie Bakovského potoka, ľavého prítoku Vltavy). Juhovýchodnú časť Džbánu odvodňuje "potok Kačák" (Loděnický potok) do Berounky. Na rozdiel od vyššie uvedených tokov vytvára Kačák na svojom toku Džbánom údolia široko otvorené.
Príroda Džbánu.
Džbán leží v miernom zrážkovom tieni a je trochu suchý. Veľkú časť územia pokrývajú lesy a to najmä na náhorných rovinách, na terénnych zlomoch a na náveterných (vlhších) svahoch. Lesy sú intenzívne hospodársky využívané, v rovinách prevažuje smrek a na svahoch buk.
Prírodné rezervácie sa nachádzajú najmä v okolí Bílichova. Chránené sú ako údolné spoločenstvá (kýchavica čierna, orchidey črievičník papučkový, vstavač purpurový, vstavač vojenský, vtáčia prilba červená, vtáčia prilba biela, päťprstnica hustokvetá, päťprstnica obyčajná, smrečinovec plazivý, rôzne druhy kruštíkov, tak spoločenstvá hrán svahov (medvedica lekárska). V roku 1994 bol vyhlásený Prírodný park Džbán združujúci rôzne cenné územia do veľkej chránenej oblasti s najnižším stupňom ochrany.
V oblasti Džbánu sa pestujú najmä obilniny, krmoviny a chmeľ.
História.
Z mladšej doby kamennej pochádzajú Kounovské řady.
Oblasť Džbán nemá prirodzené centrum. V období raného stredoveku malo väčší význam hradisko Dřevíč (dnes rozsiahla lúka obklopená opukovými skalami), údajne do 10. storočia plniace úlohu krajského súdu, ktorý neskôr prešiel do Slaného. Zo súčasných sídiel sa v rámci Džbánu nachádzajú dve menšie mestá, Nové Strašecí a Stochov, obe pri juhovýchodnom okraji celku. Z ďalších obcí stojí za zmienku napr. Řevničov, Mšec alebo Krušovice.
V stredoveku bol najvýznamnejším miestom malý hrad Džbán (dnes veľmi zle zachovaná zrúcanina východne od železničnej stanice Mutějovice a neďaleko od neho hrad Pravda (nad Domoušicami), oba jednoduché ostrožné hrady. Pravda bola po husitskom hnutí prestavaná na mohutnejšiu pevnosť.
V devätnástom storočí bolo v oblasti Džbán objavené čierne uhlie (kounovsko-slánska sloj), ktoré sa do polovice storočia dvadsiateho extenzívne ťažilo.
Plávanie na Letných olympijských hrách 2016 – 100 metrov voľný štýl muži

Disciplína 100 metrov voľný štýl muži na Letných olympijských hrách 2016 sa konala 9. a 10. augusta v Estádio Aquático Olímpico.
Integrálny počet

Integrálny počet je časť matematickej analýzy, ktorá sa zaoberá najmä integrovaním, čo je inverzný proces k derivovaniu, a integrálmi.
Základným pojmom integrálneho počtu je integrál. Integrály sa využívajú pre výpočet veľkosti plôch, objemov a dĺžok kriviek.
Medzi dôležité pojmy integrálneho počtu patrí napr. limita.
História.
Už Archimedes vytvoril postup výpočtu plochy jej rozdelením na množstvo jednoduchých segmentov. Tento postup potom rozšíril tiež na výpočet objemov niektorých telies. Niekedy býva označovaný za "otca integrálneho počtu".
Kepler použil k nájdeniu objemu telies postup, pri ktorom ich delil na nekonečný počet nekonečne malých prvkov. Túto metódu zovšeobecnil Cavalieri, ktorého závery ďalej upravil John Wallis. V tomto období bol integrálny počet používaný najmä na určovanie dĺžok, plôch a objemov.
Od objavu derivácie je integrácia považovaná za ku nej inverzný postup. Z tohto obdobia pochádza tiež tzv. Newtonova definícia integrálu.
Cauchy definoval základy integrálneho počtu použitím limity ako limitu určitého typu súčtu. Táto definícia bola pozdejšie rozvinutá Riemannom do tzv. Riemannovho integrálu.
V 20. storočí bola definícia integrálu ďalej rozšírená najmä vďaka rozvoju teórie množín a zahrnutím všeobecného pojmu miery. Na základe Lebesgueovovej miery vytvoril Lebesgue tzv. Lebesgueov integrál. Podobný postup použili i ďalší matematici.
Sara Ahmedová (vzpieračka)

 
Sara Ahmedová (* 1. január 1998, Ismailia, Egypt) je egyptská vzpieračka, bronzová medailistka na Letnej olympiáde 2016 v Rio de Janeiro.
Športová kariéra.
Na Majstrovstvách sveta vo vzpieraní juniorv 2015 v Lime vyhrala v kategórii do 69 kg, na Majstrovstvách sveta vo vzpieraní 2015 skončila štvrtá.
Olympijské hry 2016.
V kategórii ženy do 69 kg získala na Letnej olympiáde 2016 bronzovú medailu, prvú pre Egypt na tomto podujatí. Je tiež druhou ženou z Egypta, čo vyhrala olympijskú medailu.
Sara Ahmedová

Sara Ahmedová môže byť:
Plávanie na Letných olympijských hrách 2016 – 200 metrov prsia muži

Disciplína 200 metrov prsia muži na Letných olympijských hrách 2016 sa konala 9. a 10. augusta v Estádio Aquático Olímpico.
Rekordy.
V priebehu disciplíny bol rekord prekonaný.
Škantár

Škantár je priezvisko, pozri Škantár (priezvisko), napr.:
Škantár (priezvisko)

Škantár je slovenské priezvisko. Najčastejšie je v obci Bacúch (okres Brezno) a Spišskej Starej Vsi (okres Kežmarok). V Česku je veľmi zriedkavé.
Známi nositelia.
Pozri v článku Škantár.
Plávanie na Letných olympijských hrách 2016 – 200 metrov polohové preteky ženy

Disciplína 200 metrov polohové preteky ženy na Letných olympijských hrách 2016 sa konala 8. a 9. augusta v Estádio Aquático Olímpico.
Rekordy.
V priebehu disciplíny bol rekord prekonaný.
Velďák

Velďák je priezvisko, pozri Velďák (priezvisko), napr.:
Imagine (programovací jazyk)

Imagine alebo Imagine Logo je programovací jazyk a IDE prostredie určený na výuku programovania na základných a stredných školách. Imagine je pokračovateľom programovacieho jazyka Logo.
Imagine Logo patrí medzi detské programovacie jazyky, napriek tomu v ňom možno písať aj komplexnejšie aplikácie. Motivačným základom je ovládanie korytnačky Žofky, ktorá ovláda niekoľko základných príkazov, ktoré žiak píše v materinskom jazyku. Na začiatku príkazy zadáva cez príkazový riadok, postupne však sady príkazov zoskupuje do procedúr a celých projektov.
Imagine v IDE prostredí je interpretačný jazyk, projekt možno skompilovať do exe súboru. Projekt tiež možno zverejniť na www stránkach, používateľ, ktorý by si ho chcel spustiť v prehliadači musí mať nainštalovaný plugin.
Školy zapojené do projektu Infovek majú zakúpenú multilicenciu pre všetkých svojich žiakov a učiteľov.
Premenné.
"urob "premenná hodnota"ak premenná ešte neexistovala, vytvorí ju a nastaví na hodnotu hodnota, inak len nastaví novú hodnotu
":premenná"použitie premennej, ktorá už bola definovaná
"urob "premenná :premenná+5"k hodnote premennej sa pripočíta 5
Definovanie procedúry.
"viem názovprocedúry prikaz1 príkaz2 ... príkazN koniec"
Príkazy sú oddelené medzerami alebo odriadkovaním, v tomto prípade ide o precedúru bez parametrov.
"viem názovprocedúry :premenná príkaz1 príkaz2 ... príkazN koniec"
Procedúra s jedným parametrom. Ak pri volaní procedúry nezadáme parameter, vyžiada si hodnotu od používateľa.
Ak by sme chceli, aby korytnačka nakreslila štvorec so zvolenou dĺžkou, možno to zadefinovať napríklad nasledujúcu procedúru:
"viem štvorec :dĺžka opakuj 4 [dopredu :dĺžka doprava 90] koniec"
Velďák (priezvisko)

Velďák je slovenské priezvisko. Je zriedkavé, v roku 1995 sa vyskytovalo len v obci Pača (okres Rožňava). V Česku sa vôbec nevyskytuje.
Známi nositelia.
Pozri v článku Velďák.
Ladislav Škantár

 
 
 
 
 
 
 
 
 
 
 
 
 
 
Ladislav Škantár (* 11. február 1983, Kežmarok, Slovensko) je bývalý slovenský vodnoslalomár, ktorý súťažil v disciplíne C2 spolu so svojím bratrancom Petrom Škantárom.
Pri svojej prvej účasti na olympiáde – na Letných olympijských hrách 2016 v Riu de Janiero získal zlatú medailu.
Peter Škantár

 
 
 
 
 
 
 
 
 
 
 
 
 
 
Peter Škantár (* 20. júl 1982, Kežmarok, Česko-Slovensko) je bývalý slovenský vodnoslalomár, ktorý súťažil v disciplíne C2 spolu so svojím bratrancom Ladislavom Škantárom.
Pri svojej prvej účasti na olympiáde – na Letných olympijských hrách 2016 v Riu de Janeiro získal zlatú medailu.
Tabačka Kulturfabrik

Tabačka Kulturfabrik alebo len Tabačka je košické centrum umeleckej kreativity na Gorkého ulici na severe širšieho centra Košíc. Objekt bývalej erárnej tabakovej továrne z rokov 18511854 bol prebudovaný na kultúrno-sociálne centrum pre výstavné a rezidenčné aktivity a rôzne divadelné, tanečné, hudobné či multimediálne produkcie. Súčasťou Tabačky je divadelná a kino sála, výstavné, diskusné a koncertné priestory, hudobné vydavateľstvo a kaviareň.
História.
V roku 2009 sa opusteným priestorom bývalej tabakovej továrne vdýchol nový život. Za projektom stál Peter Radkoff a občianske zruženie "Bona Fide". Najskôr boli na vlastné náklady, zrekonštruované priestory jednej z budov na alternatívny kultúrny priestor. Dnes je známy ako "Fabricafe". Tabačka je po "IC Cultur Train" a Kasárňach Kulturpark už tretím spoločenským centrom, ktoré vzniklo pod záštitou Petra Radkoffa a jeho tímu. Tím je všeobecne známy aktívnou dlhoročnou prácou v košickej umeleckej komunite.
Zastupiteľstvo Košického samosprávneho kraja v apríli 2011 schválilo tzv. "Koncepciu rozvoja kreatívnej ekonomiky" a samotná Tabačka sa stala jej prvým projektom. Po rozsiahlej investícii v hodnote 650 tisíc eur a rekonštrukcii priemyselného areálu sa Tabačka oficálne otvorila 16. mája 2015. Jej plocha je zhruba 2500 m².
Tabačka sa takto stala miestom na prezentáciu a produkciu rôznych žánrov súčasného umenia. Cenrum je taktiež veľmi aktívnym subjektom aj pri budovaní lokálnych, regionálnych a štátnych kultúrnych politík. Výrazne spolupracuje s mestskou aj krajskou samosprávou. Tím Tabačky sa podieľal aj na príprave projektov UNESCO "Creative City of Media Art" a "Krajského kreatívneho centra".
Kreatívne centrum Košického kraja.
V budúcnosti by malo v areáli Tabačky pribudnúť "Kreatívne centrum Košického kraj"a za 18 miliónov eur. Finančné prostriedky poskytlo Ministerstvo kultúry Slovenskej republiky. Projekt bol pripravovaný 4 roky a jeho cieľom je vytvoriť priaznivé prostredie pre rozvoj kreatívneho talentu a netechnologických inovácií.
Plávanie na Letných olympijských hrách 2016 – 200 metrov motýlik ženy

Disciplína 200 metrov motýlik ženy na Letných olympijských hrách 2016 sa konala 9. a 10. augusta v Estádio Aquático Olímpico.
Plávanie na Letných olympijských hrách 2016 – 4 x 200 metrov voľný štýl ženy

Disciplína 4 × 200 metrov voľný štýl ženy na Letných olympijských hrách 2016 sa konala 10. augusta v Estádio Aquático Olímpico.
Základná škola (Krosnianska 4, Košice)

Základná škola Krosnianska 4 je základná škola v Košiciach. Je jednou zo slovenských škôl, ktoré popri klasickom vyučovaní detí zo spádovej oblasti sa zameriavajú aj na vzdelávanie mimoriadne nadaných detí. Riaditeľkou školy je Ing. Danka Daneshjoová.
História.
Škola privítala prvých žiakov 1. septembra 1983, ako štvrtá zo základných škôl na novom Sídlisku Dargovských hrdinov. Po nej tu vznikli ešte štyri základné školy. Spočiatku sa výraznejšie zameriavala hlavne na telesnú výchovu a šport. Po roku 1993 pribudla orientácia na angličtinu a nemčinu. V školskom roku 1997/1998 tu bola otvorená prvá trieda pre deti so všeobecným intelektovým nadaním v rámci projektu PhDr. Jolany Laznibatovej, CSc. V súčasnosti sú na škole špeciálne triedy, v ktorých sa vyučuje podľa programu "APROGE"N (alternatívny program edukácie nadaných). Škola vydáva školský časopis "Krosniačik", v ktorom základ obsahu tvoria žiaci školy. Niektoré triedy vydávali aj vlastné triedne časopisy.
Škola bola alebo je zapojená do mnohých projektov ako napríklad:
Cena mesta Košice

Cena mesta Košice je jedno zo štyroch verejných ocenení, ktoré mesto Košice udeľuje občanom a organizáciám. Cena sa udeľuje od roku 1994.
Cenu mesta Košice dostalo v období rokov 1994 – 2021, 249 jednotlivcov a 78 kolektívov, Cenu primátora mesta Košice, 288 jednotlivcov a 67 kolektívov a Plaketu primátora mesta Košice, 225 jednotlivcov a 25 kolektívov.
Zoznam ocenených.
2013.
Jednotlivci
Kolektívy
2014.
Jednotlivci
Kolektívy
2015.
Jednotlivci
Kolektívy
2016.
Jednotlivci
Kolektívy
Malý a Velký štít

Malý a Velký Štít je národná prírodná rezervácia, vyhlásená v roku 1989. Nachádza sa pri obci Vinařice. Dôvodom ochrany sú opukové stráne s bohatou populáciou medvedice lekárskej a horčinky. Starostlivosť o územie prináleží správe AOPK ČR - RP Ústecko.
Popis.
NPR slúži na ochranu ekosystémov opukových skalných hrán, predovšetkým živočíchov a rastlín zo skupiny glaciálnych reliktov, najmä medvedice lekárskej. Rezervácia sa nachádza na území prírodného parku Džbán a má pokračovanie cca o rovnakej ploche v Pochválovskej stráni nad obcami Smilovice a Pochvalov v okrese Rakovník. V chránenom území sa vyskytujú vzácne a chránené druhy rastlín a drevín, ako je napr. ostrevka vápnomilná, medvedica lekárska, horčinka, drieň obyčajný, lykovec jedovatý a ďalšie. Pod skalami sa zachovalo torzo pôvodného sutinového lesa s drevinami, ako je napr. dub zimný a letný, lipa malolistá, javor horský, buk, hrab a výnimočne aj borievka obyčajná. Na priľahlých rovinách sa uplatňujú už umelé porasty ihličnanov - smreka, borovice lesnej a smrekovca. Verejnosti je vstup do chráneného územia povolený pozdĺž lesnej cesty, ktorá sa nachádza na hornej strane územia.
Theopropos z Rodosu

Theopropos ("Theopropos") bol olympijský víťaz v jazdeckých pretekoch v roku 193. 
Starogrécky nápis "IvO 239" (IvO = nápisy z Olympie) na kamennom podstavci (jeho nezachovanej sochy) objavený v Olympii uvádza, že Theopropos z Rodu bol olympijský víťaz v jazdeckých pretekoch. Archeológovia tento podstavec našli východne od Diovho chrámu. 
Podľa talianskeho historika Luigiho Morettiho si Theopropos svoje olympijské víťazstvo vybojoval na 243. hrách v roku 193.
Dětanský chlum

Prírodná rezervácia Dětanský chlum sú teplomilné dúbravy na južnej strane kopca Chlum. Jej rozloha je 35,6 ha a ochrana bola vyhlásená roku 1967. Pôda je vysychavého, hlinito-kamenistého vulkanického pôvodu.
Popis.
Náhorná plošina a južný svah Chlumu (kóta 517 m) nad obcou Dětaň, južne od Nepomyšli. Verejnosti je prístup do rezervácie povolený po ceste. Nie je tu dovolené ničiť, poškodzovať alebo meniť stav chráneného územia.
Fauna.
Táto rezervácia na lesnej pôde je zaujímavá tiež výskytom mnohých lesných druhov teplomilných živočíchov. Žije tu množstvo druhov chrobákov bystrušiek, tesárikov, nosáčikov. Z ďalších živočíchov sú tu bežní napríklad pavúky, ploštice a kobylky. Z plazov tu bol zistený výskyt jašterice obyčajnej.
Flóra.
Rastie tu kvetena typická pre tunajšie pôdy. Hlavné dreviny sú dub zimný, dub žltkastý a dub mnohoplodý. Z bylín prvosienka jarná, nátržník biely, pečeňovník trojlaločný, hrachor jarný, pľúcnik úzkolistý a niekoľko druhov kavyľa, jagavka konáristá, ľalia zlatohlavá , náprstník veľkokvetý, jasenec biely, skalník obyčajný a poniklec lúčny.
Parnhamovo otvorenie

Parnhamovo otvorenie začína ťahmi 1. e4 e5 2. Dh5. V súčasnosti sa však nepovažuje za korektné otvorenie, pretože biely svojim predčasným výpadom dámou zanedbáva vývin ostatných figúr, navyše stráca cenné tempo keďže čierny svojim prirodzeným vývinom figúr napadá bieleho dámu. Biely pri dobrej hre môže aj napriek strate tempa viesť pomerne vyrovnanú hru. V ligových zápasoch sa toto otvorenie nevyskytuje a už vôbec na vyššej úrovni, často ho badať u začiatočníkov a mierne pokročilých hráčov. Jedno z dobrých pokračovaní je: 2. ... Jc6 3. Sc4 g6 4. Df3 Jf6 5. Je2 Ja5 6. d3 Jxc4 7. Sg5 Sg7 8. dxc4 h6 9. Sd2 d6 10. 0-0 Se6 11. b3 De7 12. Jbc3 c6 13. Dd3 Vd8 s vyrovnanou hrou.
Variant po 2. ... d6.
Variant po 2. ... d6 pokračuje ťahmi: 3. Sc4 Dd7 4. d3 b5 5. Sb3 Jf6 6. Dg5 a5 7. a4 b4 8. Jd2 h6 9. De3 Dg4 10. Df3 Jc6 11. h3 Dg6 12. Je2 Se7 s vyrovnanou hrou.
Blatenský svah

Blatenský svah je prírodná rezervácia o rozlohe 13,78 ha. Leží asi 1,2 km západne od obce Blatno. Je chránená od roku 1934. Ide o zvyšky starého sutinového porastu na žulovom podklade, zmiešaný les s až 200 rokov starými stromami. 
Popis.
Starý sutinový les na žulovom podklade medzi Žihlou a Blatnom asi 1 km západne od obce Blatno. Toto chránené územie je najstaršie na okrese Louny. Právna ochrana existuje od roku 1934 rozhodnutím vtedajšieho vlastníka grófa E. Czernina. Staré lesné porasty na skalnatom a sutinovom podloží majú pomerne zachovalú prirodzenú skladbu domácich druhov drevín. Priemerný vek stromov je asi 200 rokov, niektoré mohutné duby a lipy sú však oveľa staršie. Rastú tu aj hraby, bresty, javory, buky a brezy. Je tu tiež zastúpených niekoľko druhov ihličnanov - borovice lesnej, borievky a smreku. Vstup do chráneného územia je možný od cesty z Blatna do Tisu u Blatna a po turistickej trase vedúcej od železničnej stanice v Blatnom (červená turistická značka). Najlepšie je možné spoznať chránené územie vychádzkou vedúcou na sever od cesty lesnou cestou po hranicu od rezervácie.
Škantar

Škantar je priezvisko, pozri Škantar (priezvisko), napr.:
Škantar (priezvisko)

Škantar je slovinské priezvisko. Na Slovensku sa v roku 1995 vyskytovalo len raz – v Banskej Bystrici. V Česku sa vôbec nevyskytuje.
Známi nositelia.
Pozri v článku Škantar.
Plávanie na Letných olympijských hrách 2016 – 200 metrov polohové preteky muži

Disciplína 200 metrov polohové preteky muži na Letných olympijských hrách 2016 sa konala 10. a 11. augusta v Estádio Aquático Olímpico.
Arena da Juventude

Arena da Juventude, známa tiež ako Arena de Deodoro, je viacúčelová športová aréna v brazílskom meste Rio de Janeiro, v časti Deodoro. Bola otvorená 2. marca 2016. Má kapacitou 5 000 miest, ktorá je však iba dočasná pre účely olympijských hier, po ich skončení sa zníži na 2 000 miest. Bola postavená pri príležitosti organizovania Letných olympijských hier 2016 a jej výstavba stála 647,1 miliónov BRL. 
Aréna je jedným z dvoch dejísk určených pre basketbalový turnaj a turnaj v modernom päťboji na LOH 2016 (šermiarska disciplína) a tiež pre Letné paralympijské hry 2016 pre turnaj v šerme vozíčkarov.
Konštrukcia.
Aréna vysoká 20 metrov bola navrhnutá tak, aby využívala prirodzené svetlo a prirodzené vetranie, čím sa znížili náklady na jej údržbu. Medzinárodný olympijský výbor však požadoval, aby počas hier bola aréna doplnená o umelé osvetlenie a klimatizáciu. Budova je vybavená prírodným chladením pomocou žalúzií s nastaviteľnými roletami, baldachýnom na zníženie priameho slnečného žiarenia a tiež špeciálnou kovovou konštrukciou na východnej a západnej fasáde. Táto konštrukcia, ktorú podporuje mikroklimatická membrána Soltis FT 381, umožňuje blokovať svetlo a teplo bez zníženia vnútorného osvetlenia.
Čičov (prírodná rezervácia)

Čičov je prírodná rezervácia v okrese Louny na rovnomennom kopci (niekedy tiež Číčov či Hořenecký Špičák; ) s výškou 476,1 m n.m. pri osade Hořenec, nad križovatkou ciest č. I / 15 a II / 257. Výmera prírodnej rezervácie je 7,2 ha. Ochrana bola vyhlásená 23. mája 1951. Jedná sa o holú čadičovú kopu so stepnými spoločenstvami a o nálezisko aragonitu s medzinárodným významom.
Popis.
Nápadne špicatý, strmý, bezlesý kopec (kóta 477 m), niekedy tiež nazývaný špičák, na severozápadnom okraji Hořenca medzi obcami Kozly a Hořenec v CHKO České středohoří. Chránené územie siaha od okraja okolitých polí, ktorými je odrezané od všetkých komunikácií, až po samotný vrchol. Na území prírodnej rezervácie nie je povolené okrem iného akékoľvek poškodzovanie pôvodného stavu. To znamená, že tu nie je ani možné zbierať minerál aragonit bez povolenia príslušného orgánu ochrany prírody.
Flóra.
Prírodovedecká hodnota územia spočíva predovšetkým v existencii dokonale vyvinutej stepnej vegetácie - tzv. Poniklecová step. Hojne sa tu vyskytuje poniklec lúčny český, ktorý tvorí súvislý porast na južnom svahu a vyskytuje sa roztrúsene takmer po celom chránenom území. Z ďalších bylín tu rastie napríklad kozinec dánsky, hlaváčik jarný, divozel, rôzne teplomilné trávy, kavyľ Ivanov, kavyľ vláskovitý, hlaváč žltkastý, sezel feniklový, mliečnik chvojkový, veronika rozprestretá, veronikovec klasnatý, dúška včasná, klinček kartuziánsky a nátržník piesočný.
Vrch Číčov.
Vrch s nadmorskou výškou 476,1 metrov spadá do geomorfologického celku České středohoří, podcelku Milešovské středohoří, okrsku Ranské středohoří a podokrsku Bělušická vrchovina. Kopec je budovaný pikritovým leucitom, v ktorého puklinách sa nachádzajú kryštály aragonitu. Toto nálezisko je uvádzané v mnohých mineralogických učebniciach a príručkách. Na vrchole sú doteraz viditeľné drobné úlomky po ťažbe aragonitu, v súčasnosti je akákoľvek ťažba alebo zber zakázaná. Možno však nájsť kryštály medovo žltého aragonitu v širšom rozsype na okolitých poliach mimo územia prírodnej rezervácie.
Prístup.
Lokalita sa nachádza pri západnom okraji dediny Hořenec, necelých 300 metrov od autobusovej zastávky "Libčeves, Hořenec, rozc". Najbližšou vlakovou zastávkou bývala zastávka "Sinutec" na tzv. "Švestkové dráze", na ktorej je zrušená pravidelná osobné preprava. Okolím Číčova nevedú žiadne turisticky značené cesty.
Plávanie na Letných olympijských hrách 2016 – 200 metrov znak muži

Disciplína 200 metrov znak muži na Letných olympijských hrách 2016 sa konala 10. a 11. augusta v Estádio Aquático Olímpico.
Apollónios z Alexandrie

Apollónios z Alexandrie môže byť:
Plávanie na Letných olympijských hrách 2016 – 100 metrov voľný štýl ženy

Disciplína 100 metrov voľný štýl ženy na Letných olympijských hrách 2016 sa konala 10. a 11. augusta v Estádio Aquático Olímpico.
Rekordy.
V priebehu disciplíny bol rekord prekonaný.
Číčov (rozlišovacia stránka)

Číčov môže byť:
Plávanie na Letných olympijských hrách 2016 – 200 metrov prsia ženy

Disciplína 200 metrov prsia ženy na Letných olympijských hrách 2016 sa konala 10. a 11. augusta v Estádio Aquático Olímpico.
Aelix z Fenície

Aelix (iné názvy v , ) bol dvojnásobný olympijský víťaz v 3. storočí.
Aurelius Aelix z Fenície bol slávny zápasník a pankratista, ktorý sa v týchto disciplínach presadil na kapitolských hrách v Ríme a vyslúžil si (ako ôsmy po mýtickom Héraklovi) titul "paradoxonikés" "„nezvyčajný víťaz“" (atlét, ktorý v jednom dni zvíťazil v zápasení i v pankratiu) Neskôr na 248. olympijských hrách v roku 213 zvíťazil v zápasení a následne v roku 217, aj keď bol už starší a nikto mu neveril (hellanodikovia), sa usilovným tréningom dopracoval k olympijskému triumfu v pankratiu.
Staroveký rímsky historik Cassius Dio uvádza, že Aelix bol taký húževnatý a cieľavedomý športovec, akému nebolo páru.
Kajak

Kajak je malé zvyčajne pádlom poháňané plavidlo pôvodom zo severských oblastí. Eskimáci ich používali na lov a dopravu. Na pohon kajaku sa používa obojstranné kajakárske pádlo - tzv. dvojpádlo, na rozdiel od jednostranného pádla pri kanoe. V kajaku sa sedí. Uzavretý kajak sa používa aj na splavovanie ťažko splavných tokov a v niektorých športových disciplínach. Medzi výrobcov kajakov patria napr.: Nelo, Plastex, Vajda.
Kanoe

Kanoe je malá podlhovastá loď umožňujúca spravidla jazdu jednej až troch osôb a určená najmä na jazdu po riekach. Pádlo pre kanoistov je jednostranné na rozdiel od obojstranného pádla pre kajak. Názov lode dal súhrnné meno športovému odvetviu kanoistike.
Vývoj kanoe.
Kanoe používali pôvodne Indiáni. V modernom svete sa kanoistika, schádzanie turisticky atraktívnych úsekov riek po prúde, stala obľúbenou a rozvinula sa vo významné turistické odvetvie aj náročný šport. Kanoistika je označenie športového odvetvia prevádzkovaného aj na umelých kanáloch. Vodáctvo je potom označenie pre štýl nesúťažný, ktorého priaznivci - vodáci - vytvorili svojrázny štýl a neformálnu komunitu blízku trampskému hnutiu i turistike.
Zoznam kultúrnych pamiatok v obci Nižná Boca

Toto je zoznam kultúrnych pamiatok v obci Nižná Boca v okrese Liptovský Mikuláš.
Teletubbies

Teletubbies je televízny seriál z produkcie BBC pre predškolské deti. Medzi rokmi 1997 až 2001 bolo natočených 365 dielov, od roku 2015 vzniká nová séria. Hlavné postavy sú štyri, volajú sa Tinky Winky, Dipsy, Laa Laa a Po; seriál je o ich živote.
Hlavné postavy.
Tinky Winky.
Najväčší z Teletubbies.
Laa Laa.
Miluje tanec.
Po.
Najmenší z Teletubbies.
Noo Noo.
Modrý automatický vysávač. Na prednej strane má rúrku zakončenou kefou, na zadnej strane kefy a ružovú pologuľu.Tento vysávač uspokojuje ich potreby.
Plávanie na Letných olympijských hrách 2016 – 100 metrov motýlik muži

Disciplína 100 metrov motýlik muži na Letných olympijských hrách 2016 sa konala 11. a 12. augusta v Estádio Aquático Olímpico.
Rekordy.
V priebehu disciplíny bol rekord prekonaný.
In the Night Garden

In the Night Garden je televízny seriál z produkcie BBC pre predškolské deti. Medzi rokmi 2007 až 2009 bolo natočených 365 dielov. Hlavné postavy sú štyri, volajú sa Iggle-Piggle, Upsy Daisy, Makka Pakka, Tomblíbu; seriál je o ich živote.
Plávanie na Letných olympijských hrách 2016 – 800 metrov voľný štýl ženy

Disciplína 800 metrov voľný štýl ženy na Letných olympijských hrách 2016 sa konala 11. a 12. augusta v Estádio Aquático Olímpico.
Rekordy.
V priebehu disciplíny boli rekordy prekonané.
Urbárska ulica (Bratislava)

Urbárska ulica je ulica v Bratislave, v mestskej časti Jarovce. Vznikla 16. októbra 2003.
Tiahne sa od Pílovej po Zeleninovú, sú na ňu kolmé Morušová, Jazerná a Semenárska. Tvorí ju zástavba nových rodinných domov.
Zoznam kultúrnych pamiatok v obci Hodejov

Toto je zoznam kultúrnych pamiatok v obci Hodejov v okrese Rimavská Sobota.
Zoznam kultúrnych pamiatok v obci Prestavlky

Toto je zoznam kultúrnych pamiatok v obci Prestavlky v okrese Žiar nad Hronom.
Peter Víťazoslav Rovnianek

Peter Víťazoslav Rovnianek (pseudonym Rovinov; * 21. jún 1867, Dolný Hričov – † 16. november 1933, Hornitos, Kalifornia, USA) bol popredný predstaviteľ slovenského krajanského života v Spojených štátoch, najskôr novinár, úspešný podnikateľ, bankár, kultúrny dejateľ, neskôr „skrachovanec” a zlatokop.
Životopis.
Patrí medzi rodákov zo Slovenska, ktorí sa usadili v Amerike a orientovali sa na finančníctvo a bankovníctvo. V roku 1887 sa definitívne rozhodol odísť do Ameriky. V roku 1889 sa usadil v Pittsburghu ako redaktor a neskôr aj spoluvlastník periodika "Amerikánsko-slovenské noviny". O rok neskôr bol iniciátorom založenia Národného slovenského spolku, ktorému zároveň dlhé roky predsedal. Bol prvým Slovákom v Amerike, ktorý bol úradne uznaný ako verejný notár. V roku 1893 založil spoločnosť Rovnianek a Comp. (Bankový, zmenkový a šífkartový obchod). Slovenskí vysťahovalci si tu zároveň ukladali aj svoje dolárové úspory. Rovnianek ako prvý Slovák zastával funkciu člena direktoriátu Republic National Bank v Pittsburghu, čo mu zároveň umožnilo stať sa členom spolku Bankers and Bank Clerks. Rovnianek vďaka svojej dôverčivosti uskutočňoval nepremyslené transakcie, ktorých návratnosť nebola zaručená a kvôli ktorým došlo k postupnému krachu banky.
Pád Rovniankovej banky postihol predovšetkým ťažko našetrené úspory slovenských prisťahovalcov. Na dlhé roky poznačil aj Tatra banku, ktorá s Rovniankovou firmou úzko spolupracovala a poskytovala jej rozsiahle úvery. Po tomto životnom údere sa utiahol do dobrovoľného vyhnanstva a v roku 1911 sa zaradil medzi hľadačov drahých kovov, aby nahradil straty poškodeným. Spolu s manželkou Almou sa usadil v Death Valley v Sierra Nevade, kde sa neúspešne pokúšal nájsť zlato. Po výbuchu v bani a následnom zranení odišiel do mesta Santa Cruz v Kalifornii, kde v roku 1924 dopísal a s pomocou priateľov vydal svoju autobiografiu s názvom "Zápisky zaživa pochovaného". Zomrel v kalifornskom meste Hornitos po príchode z práce na zastavenie srdca. Pochovaný je na Českom národnom cintoríne ("Bohemian National Cemetery") v Chicagu, kde má postavený pomník z kameňa dovezeného z rodného Dolného Hričova. Na Slovensku je po ňom pomenovaná Rovniankova ulica v Bratislave, Žiline a Martine.
Dielo.
Literatúra faktu:
Publicistika:
Editorská činnosť:
Plávanie na Letných olympijských hrách 2016 – 50 metrov voľný štýl muži

Disciplína 50 metrov voľný štýl muži na Letných olympijských hrách 2016 sa konala 11. a 12. augusta v Estádio Aquático Olímpico.
Alkidas zo Sparty

Alkidas () bol olympijský víťaz v behu na jedno stadion v roku 244 pred Kr.
Alkidas zo Sparty bol na 134. olympijských hrách korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Alkidas dal ako víťaz v behu na jedno stadion 230. olympiáde svoje meno, pretože menom víťazov jednotlivých pretekov v tejto disciplíne sa označovali všetky olympiády.
Olympijské víťazstvo Alkida uvádza staroveký historik Eusebios z Kaisareie vo svojom diele Kronika (), a to v zozname olympijských víťazov, ktorý vyhotovoval z písomností Iulia Africana, autora diel, zachovaných prevažne len vo fragmentoch.
Plávanie na Letných olympijských hrách 2016 – 200 metrov voľný štýl ženy

Disciplína 200 metrov voľný štýl ženy na Letných olympijských hrách 2016 sa konala 8. a 9. augusta v Estádio Aquático Olímpico.
Hilbertove problémy

Zoznam 23 takzvaných Hilbertových problémov predložil David Hilbert v roku 1900 v prednáške "Problémy matematiky" na 2. medzinárodnom kongrese matematikov v Paríži. Tieto problémy predstavovali najväčšie vtedy nevyriešené matematické problémy. Veľká časť týchto problémov je už dnes vyriešená, pričom ich riešenie významne ovplyvnilo matematiku 20. storočia.
Kontinuum

Kontinuum môže byť:
Lorenzov atraktor

Lorenzov atraktor, zavedený Edwardom Lorenzom v roku 1963, je nelineárny trojdimenzionálny deterministický dynamický systém odvodený zo zjednodušených rovníc vynútenej konvekcie v atmosfére. Pre istú množinu parametrov systém vykazuje chaotické správanie a zobrazuje to, čo sa dnes nazýva podivný atraktor; bolo to dokázané W. Tuckerom v roku 2001. Podivný atraktor v tomto prípade je fraktál s Hausdorffovou dimenziou medzi 2 a 3. Grassberger (1983) odhadol Hausdorffovu dimenziu na 2.06 ± 0.01 a korelačnú dimenziu na 2.05 ± 0.01.
Systém vzniká v laseroch, dynamách, a špecifických vodných bicykloch.
Kde formula_4 je Prandtlovo číslo a formula_5 je Rayleighovo číslo (redukované). formula_6, ale zvyčajne formula_7, 
formula_8 a "r" sa mení. Systém vykazuje chaotické správanie pre "r"=28 ale zobrazuje zamotané periodické orbity pre ďalšie hodnoty "r". Napríklad pre "r"=99.96 vzniká "T"(3,2) prstencové klbko.
Riemannova hypotéza

Riemannova hypotéza (tiež Riemannova zeta-hypotéza) je jeden z najslávnejších a najdôležitejších nevyriešených problémov súčasnej matematiky. Prvýkrát bola formulovaná nemeckým matematikom Bernhardom Riemannom v roku 1859. Dokázaním Riemannovej hypotézy by bolo vyriešené veľké množstvo hlbokých problémov z rôznych oblastí matematiky (najmä z teórie čísel), nielen preto bola v roku 2000 zaradená medzi 7 najdôležitejších nevyriešených matematických problémov nového tisícročia (tzv. problémy tisícročia).
Riemannova hypotéza je domnienka o rozložení koreňov tzv. Riemannovej zeta-funkcie definovanej v celej komplexnej rovine okrem bodu 1. Táto funkcia má niektoré zo svojich koreňov, tzv. "triviálne nulové body", v párnych záporných celých číslach. Okrem týchto koreňov existujú ešte ďalšie, ktoré sa nazývajú "netriviálne nulové body".
Riemannova hypotéza je tvrdenie:
Čísla, ktorých reálna časť je rovná 1/2, tvoria v komplexnej rovine priamku, ktorá sa nazýva "kritická priamka".
Najsilnejšími známymi čiastočnými riešeniami Riemannovej hypotézy sú rôzne verzie vety o kritickej priamke, ktoré hovoria, že na kritickej priamke sa vyskytuje "veľa" netriviálne nulových bodov.
Údajné dôkazy.
Na Heidelberg Laureate Forum mal 24. septembra 2018 prednášku britský matematik Michael Atiyah, kde predstavil svoj dôkaz Riemannovej hypotézy. Prvotné reakcie sú skeptické.
Netriviálne nulové body.
V roku 1900 boli s matematickou istotou známe nasledujúce fakty o umiestnení netriviálnych nulových bodov v komplexnej rovine:
Ak použijeme komplexnú rovinu ku znázorneniu tejto situácie, môžeme povedať, že vieme, že všetky netriviálne nulové body ležia v kritickom páse. Riemannova hypotéza je však oveľa silnejšie tvrdenie - totiž že všetky ležia na kritickej priamke.
Inými slovami, ak je formula_1 nulový bod, je aj formula_2 nulový bod. 
Teda, ak existuje nejaký nulový bod mimo kritickú priamku, potom jeho zrkadlový obraz podľa kritickej priamky je tiež nulovým bodom.
JL Beats

Juraj Lichvár, známy najmä pod umeleckým menom Jerry Lee (JL Beats) je slovenský hip-hopový producent. Takisto pôsobí aj ako DJ.
História.
Prvýkrát výraznejšie zaujal v roku 2015, keď spolu s Abem (člen skupiny H16) produkoval singel „Money Calling“ od dvojice Mane Mane 4CGG a Fat Trel. Singel sa objavil aj na ich spoločnom mixtejpe Finesse Gang, ktorý vyšiel začiatkom roka 2016.